
МИНИСТЕРСТВО НА ЗДРАВЕОПАЗВАНЕТО
ЦЕНТЪР ЗА СПЕШНА МЕДИЦИНСКА ПОМОЩ-ВАРНА
9000 Варна; ул. „Брегалница“ 3
Централа: 052 634 083; Директор: 052 634 870; Факс: 052 634 594 

e-mail: csmp_varna@gbg.bg; csmp-varna@mh.government.bg
ЗАЩИТА НА ЛИЧНИТЕ ДАННИ

Центърът за спешна медицинска помощ (ЦСМП) – Варна, с БУЛСТАТ 813147200, с адрес: гр. Варна ул.,,Брегалница“ № 3, е лечебно заведение и администратор на лични данни по смисъла на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните –  GDPR).
Целта на настоящата политика е предоставяне на информация относно видовете лични данни, които се обработват от ЦСМП – Варна, целите на обработването, сроковете за съхранение, както и информация относно правата на субектите на данни във връзка с това обработване.
 

ПОЛИТИКА при обработване на лични данни и тяхната ЗАЩИТА
 

С цел защитата на неприкосновеността на личния живот и сигурността на личните данни, които са основен приоритет, ЦСМП – Варна, като администратор на лични данни, изразява своята политика за защита на личните данни, които събира и обработва в съответствие с изискванията на Общия регламент за защита на данните (Регламент (ЕС) 2016/679) на Европейския парламент и Закона за защита на личните данни в Република България. 
„Лични данни“ означава всяка информация, свързана с идентифицирано физическо лице или физическо лице, което може да бъде идентифицирано („субект на данни“); физическо лице, което може да бъде идентифицирано, е лице, което може да бъде идентифицирано, пряко или непряко, по-специално чрез идентификатор като име, идентификационен номер, данни за местонахождение, онлайн идентификатор или по един или повече признаци, специфични за физическата, физиологичната, генетичната, психическата, умствената, икономическата, културната или социална идентичност на това физическо лице;
„Данни за здравословното състояние“ означава лични данни, свързани с физическото или психическото здраве на физическо лице, включително предоставянето на здравни услуги, които дават информация за здравословното му състояние;

„Обработване“ е всяка операция или съвкупност от операции, извършвана с лични данни или набор от лични данни чрез автоматични или други средства като събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространение или друг начин, по който данните стават достъпни, подреждане или комбиниране, ограничаване, изтриване или унищожаване. 

В изпълнение на правата и задълженията си като лечебно заведение, работодател, договорен партньор, за конкретни цели ЦСМП – Варна обработва следните категории лични данни: лични данни за идентификация на физическите лица (имена, възраст, ЕГН/ЛНЧ, адрес, телефон) и чувствителни данни – данни за здравословното състояние на лицата.

Данните се съхраняват на хартиен и електронен носител в нормативно предвидените за това срокове в съответветствие с приложимото и действащо законодателство в сферата на здравеопазването, като ЦСМП – Варна осигурява подходящите технически и организационни мерки за защита на тези лични данни. 

ЦСМП – Варна обработва и следните специални категории лични данни: данни за здравословното състояние, членство в синдикални организации и други, в зависимост от нормативните изисквания към дейността на лечебно заведение и неговите легитимни интереси.
 

ПРИНЦИПИ
 

ЦСМП – Варна събира и обработва личните данни в съответствие с принципите за обработване на личните данни, посочени в чл. 5 от Регламент (ЕС) 2016/679. 
Личните данни трябва да се обработват законосъобразно, добросъвестно и по прозравен начин по отношение на субекта на данните. 

Лични данни се събират само за конкретни, изрично указани и легитимни цели и не могат да се обработват по-нататък по начин, несъвместим с първоначалните цели.

Личните данни трябва да са подходящи, относими и ограничени до целите, за които е да се обработват. 

Личните данни трябва да бъдат точни и, при необходимост, поддържани в актуален вид; трябва да се предприемат всички разумни мерки, за да се гарантира своевременното изтриване или коригиране на неточни лични данни, като се имат предвид целите, за които те се обработват. 

Личните данни трябва да се съхраняват във вид, който позволява идентифицирането на субекта на данните за период не по-дълъг от необходимия за целите, за които те се обработват.

Личните данни трябва да бъдат обработвани по начин, който гарантира подходящо ниво на сигурност на данните, включително защита срещу неразрешено или незаконосъобразно обработване и срещу случайна загуба, унищожаване или повреждане, като се прилагат подходящи технически и организационни мерки.

 

ПРАВА И ЗАДЪЛЖЕНИЯ 
ЦСМП – Варна обработва лични данни основно за: нуждите на лечението, изготвяне на необходимата отчетна документация във връзка с изпълнението на сключени договори, изпълнение на нормативно вменени задължения, за защита на интереси на субекта на лични данни, или на друго физическо лице, изпълнение на задача от обществен интерес, за легитимните цели на ЦСМП – Варна или тези на трети лица, само ако основните права и свободи на субекта на данните нямат преимущество пред тези интереси.

Непредоставянето на лични данни би могло да попречи на изпълнението на договорно задължение, спазването на законово изискване, изпълнение на услуга и др.

ЦСМП – Варна следва да предостави лични данни на трети лица, когато това се изисква по закон, когато това е необходимо за изпълнение на нормативно вменени задължения или когато е в интерес на субекта на данните. Такива трети лица са Министерство на здравеопазването, Министерство на вътрешните работи, НЗОК, специалисти – консултанти, доставчици на ТРЗ услуги, застрахователи, и др. 

ЦСМП – Варна изисква от всички трети лица да  гарантират сигурността при обработване на личните данни и да спазват законодателството по защита на личните данни.

При спазване на законодателството по защита на личните данни и осигуряване на необходимото ниво на защита на личните данни. ЦСМП – Варна може да трансферира лични данни до страни извън Европейското Икономическо Пространство (ЕИП) .

ЦСМП – Варна съхранява лични данни за периода, за който са необходими, за да бъдат изпълнени целите, за които са събрани, включително за да се спазят нормативните изисквания в областта на здравеопазването, данъчната система, трудовото, осигурителното право, счетоводните стандарти и др. 

За да определи подходящия период на съхранение ЦСМП – Варна взема предвид нормативно установените срокове, количеството, естеството и чувствителността, потенциалния риск за вреди и др. фактори свързани с целите, за които се обработват личните данни.
ОТГОВОРНОСТ
ЦСМП – Варна, в качеството си администратор на лични данни, има отговорността да гарантира спазването на Регламента и насърчава добри практики при обработка на  лични данни.
Ръководителите на филиалите и на административните звена имат отговорността да реализират спазването на принципите за обработка на личните данни в рамките на техните области на отговорност и да контролират спазването на тези принципи. 

  

ПРАВА НА ФИЗИЧЕСКИТЕ ЛИЦА - СУБЕКТИ НА ДАННИ
 

Право на достъп до информация – субектът на данните има право да получи потвърждение, дали се обработват лични данни, свързани с него, и ако това е така, да получи достъп до данните и информация основанието за тяхната обработка и съхранение. 
Право на коригиране – субектът на данни има право да поиска да се коригира без ненужно забавяне неточните лични данни, свързани с него. Като се имат предвид целите на обработването субектът на данните има право непълните лични данни да бъдат попълнени, включително чрез добавяне на декларация. 
Право на изтриване – субектът на данни има правото да поиска изтриване на свързаните с него лични данни без ненужно забавяне, а администраторът има задължението да изтрие без ненужно забавяне личните данни в приложимите по чл.17 от Регламент (ЕС) 2016/679 случаи. 
Право на ограничаване на обработването – субектът на данните има право да изиска от администратора ограничаване на обработването в приложимите по чл.18 от Регламент (ЕС) 2016/679 случаи. 

Право на преносимост на данните – субектът на данните има право да получи личните данни, които го засягат и които той е предоставил в структуриран, широко използван и пригоден за машинно четене формат и има правото да прехвърли тези данни на друг без възпрепятстване от администратора.

Право на възражение – субектът на данните има право, по всяко време и на основания, свързани с неговата конкретна ситуация, на възражение срещу обработване на лични данни, отнасящи се до него сългасно чл. 21 от от Регламент (ЕС) 2016/679. 

В случай, че е предоставено изрично съгласие за обработването на лични данни за конкретна цел, субектът на лични данни има право да оттегли това съгласие, като е необходимо да бъде изпратено изрично волеизявление до ЦСМП – Варна на следния имейл: csmp_varna@gbg.bg
След получаване на искане от субекта на личните данни, ЦСМП – Варна следва да преустанови обработката на данните за целта/целите, за които първоначално е дадено съгласие, освен ако няма друго законово основание, за да продължи обработката.
Субектът на лични данни може да упражни някое от горепосочените права по всяко време чрез искане изпратено на следния имейл на ЦСМП – Варна: csmp_varna@gbg.bg
При такова искане е възможно да бъде необходимо предоставянето на информация, потвърждаваща самоличността на субекта на лични данни, като част от мерките за защита на данните, за да се гарантира, че личната информация не се предоставя на лице, което няма право да я получи.

Субектът на лични данни има право по всяко време да сезира националния регулаторен орган по защита на личните данни, а именно – Комисията за защита на личните данни.

